  Майя Бывальцева Удмуртиысь 49 фермеръёс ватсаса грантъёс басьтозы, коньдонэз пандемия дыръя юрттон вылысь висъязы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Фермеръёслы грантъёсын юрттон понна таяз арын элькун коньдэтысь ватсаса 155 миллион манет висъязы.  Нырысьсэ таӵе юрттэтэз элькунысь опытной, «якорной» фермеръёс басьто, кин фермер вузъёсты поттонэ бадӟым ватсэт пыртэ. Соос понна та грантъёс – пандемия дыръя фермер возёссэс утьыны но азинтыны шӧдскымон луонлык Удмуртиысь гурт возёсъя но сиён-юонъя министерстволэн пресс-службаезОглом 16 ёросъёсысь фермеръёслы юрттэт вуоз. Тужгес трос грантъёс утӥзы Вотка ёросысь фермеръёс – тямыс. Сизьым грантъёсты Дэри ёросэ келялозы, быдэн куать – Пичи Пурга но Шаркан ёросъёсы, витьсэ – Можга ёросэ. Тужгес бадӟым грантъёс – 5 миллион манет – Ува ёросысь Сергей Штумф, Вотка ёросысь Елена Толстова но Яр ёросысь Андрей Снигирёв басьтозы. Грант утэмъёсын тупанкылъёсты та арня пумын гожтыны кутскозы, коньдонэз интыосы ар пумозь келялозы. Котькуд утэм 1,5 миллион манетлы фермеръёс одӥг ужан инты кылдытыны кулэ.  Тодэ вайытом, туэ «Агростартап» программая 89 миллион 100 сюрс манет висъязы, «Семьялэн фермаез» ӧръя - 50 миллион манет пала, «Кутскись фермер» ӧръя – 23 миллион манет котыр.  Тегъёс: Ижкар Удмуртия гуртвозёс фермеръёс коньдон 100ар грантъёс  